114 
stomoserende Længderibber. Tykkere og tyndere Tværribber af- 
vexle regelmæssigt med hinanden, og Gjælleposerne ( Infundibula ) 
er svagt 3-kløvede i Spidsen; de temmelig store Gjællespalter ligge 
næsten parallelt med hinanden og ere hist og her forsynede med 
knudeformige Papiller paa Mellemrummene. 
Rygfolden er helrandet, liøiest fortil, ganske lav midtpaa, men 
bliver atter bagtil efterhaanden noget høiere og bredere; den løber 
ned paa Svælgets venstre Side og danner her en smal Liste, der 
optager de 6 nederste Gjællefolder paa samme Side; en lignende 
lavere Liste løber rundt om Svælgets høire Side, og til denne Liste 
løbe de 6 nederste, tilhøire liggende Gjællefolder hen. 
Tarmkanalen snever, danner en kort Løkke nedefter og fremad 
indtil lidt over Midten af Kroppens venstre Side. 
Genitalorganerne ere som sædvanlig udviklede paa begge Sider. 
Findested. 
Vestindien, uden nærmere Lokalitetsangivelse, rimeligvis fra de 
danske Antiller (Suenson). 
Oversigt over Slægterne af Familien Cynthiadæ. 
Cynthiadæ : Mund- og Kloakaabning med 4 eller færre Lapper. 
Tentaklerne grenede eller ugrenede. Gjællesækken med eller 
uden Folder. 
A. Tentaklerne grenede: 
1. Kroppen langstilket: 
*) Aabningerne 4-lappede . . Boltenici, Savigny. 
**) Aabningerne med færre end 
4 Lapper. Culeolus, Herdman. 
2. Kroppen uden Stilk eller kort- 
stilket: 
*) Rygfolden tandet. Cynthia , Savigny, p. p. 
**) Rygfolden helrandet . . . Microcosmus, Heller. 
